Hosē Muhika
Hosē Alberto Muhika Kordano (spāņu: José Alberto Mujica Cordano, dzimis 1935. gada 20. maijā), zināms kā Pepe Muhika (Pepe Mujica), ir Urugvajas politiķis un Urugvajas prezidents no 2010. gada 1. marta līdz 2015. gada 1. martam. No 2005. līdz 2008. gadam bija Urugvajas lauksaimniecības un zvejošanas ministrs. Hosē Muhika tiek saukts par "pasaulē nabadzīgāko prezidentu". 90% savas algas viņš ziedoja nabadzīgajiem un trūkumcietējiem.